אולימפיאדת השחמט 2024

**[[אולימפיאדת השחמט]] ה־45** אורגנה על ידי פיד"ה והתקיימה בבודפשט שבהונגריה, בין 10 ל־22 בספטמבר 2024. זאת האולימפיאדה הרשמית הראשונה שנערכה בהונגריה, לאחר שהתקיימה שם האולימפיאדה הלא רשמית השנייה ב־1926.

## מבנה התחרות
התחרות התקיימה ב־11 סיבובים בשיטה השווייצרית. משך כל משחק היה 90 דקות ל־40 המהלכים הראשונים, בתוספת של 40 דקות לאחר מכן לכל שחמטאי, ובכל מהלך מהמסע הראשון ניתנה תוספת של 30 שניות. כל שחמטאי יכול היה להציע תיקו בכל שלב במשחק.

כל נבחרת הורכבה מחמישה שחמטאים כאשר בכל סיבוב שיחקו ארבעה, מהם שנים בלבן ושנים בשחור. תוצאות ארבעת המשחקים אוחדו לתוצאת הסיבוב. במקרה של תיקו 2–2 כל נבחרת קיבלה נקודה. במקרה של ניצחון הנבחרת המנצחת קיבלה שתי נקודות והמפסידה לא קיבלה נקודות.

## נבחרות מתמודדות
בתחרות השתתפו מספר שיא של נבחרות. בתחרות הפתוחה השתתפו 196 נבחרות (מ־194 מדינות, משום שהונגריה המארחת שלחה שלוש נבחרות), כולל לראשונה נבחרת פליטים. בתחרות הנשים מתמודדות 184 נבחרות (מ־182 מדינות, משום שהונגריה שלחב שתי נבחרות) כולל הופעה ראשונה באולימפיאדת השחמט לנשים של ליכטנשטיין, גרנזי, גרנדה, סנט וינסנט והגרנדינים, סנט קיטס ונוויס, איי הבתולה של ארצות הברית, סנט לוסיה, נאורו ואיי קיימן.

## תוצאות התחרות הפתוחה
:
### מדליות אישיות
מלבד מדליות לנבחרות בתחרות חולקו גם מדליות אישיות לפי ביצועי השחמטאים. המדליות האישיות חולקו לפי הלוח שבו השחקן שיחק. נוסף על ארבע הלוחות, חולקו מדליות גם לשחמטאים המחליפים (ששיחקו בלוח העתודה).

### נבחרת ישראל
נבחרת ישראל סיימה במקום ה־57 עם 12 נקודות (5+ 2= 4-). ישראל פתחה עם ניצחון על אתיופיה (4–0) במחזור הראשון. במחזורים השני והשלישי היא סיימה בתיקו נגד אירלנד ומונגוליה. במחזור הרביעי והחמישי היו לנבחרת שני ניצחונות על אלבניה (4–0) וקולומביה (2.5–1.5). במחזור השישי היא הפסידה לראשונה לנבחרת אוזבקיסטן (1.5–2.5). במחזור השביעי היא ניצחה את איסלנד (3–1) במחזור השמיני והתשיעי הפסידה לקובה (1.5–2.5) ומולדובה (1.5–2.5). במחזור העשירי ניצחה את בנגלדש (3–1) והיא סיימה עם הפסד 1.5–2.5 לנבחרת טורקמניסטן

המשתתפים הישראלים הגיעו לתוצאות הבאות:
* מקסים רודשטיין (מד כושר בתחילת התחרות: 2600) +6 =3 -1
* עידו גורשטיין (2543) +3 =2 -4
* תמיר נבאתי (2630) +5 =2 -3 (אחד הניצחונות היה טכני נגד בנגלדש)
* איליה סמירין (2575) +4 =1 -3
* יבגני פוסטני (2577) +3 =3 -1

## תוצאות התחרות לנשים
:
### מדליות אישיות
מלבד מדליות למדינות. בתחרות חולקו גם מדליות אישיות לפי ביצועי השחמטאיות. המדליות האישיות מחולקות לפי הלוח שבו השחמטאית שיחקה. בנוסף לארבעת הלוחות, מחולקות מדליות גם לשחמטאים המחליפים (לוח עתודה)

### נבחרת ישראל
נבחרת ישראל סיימה במקום ה־13 עם 15 נקודות (7+ 1= 3-). ישראל פתחה עם שני ניצחנות על סורינאם (3.5–0.5) ואלבניה (4–0). בסיבוב השלישי היא הפסידה לאוקראינה (1–3), תיקו מול מונקו ולאחריו ניצחון על סקוטלנד (3–1). בסיבוב השישי היא הפסידה לאוסטרליה (1.5–2.5). בסיבובים השביעי – התשיעי ניצחה את שלוש הנבחרות הבאות: איחוד האמירויות הערביות (3.5–0.5), קולומביה (3–1) ומקסיקו (4–0). בסיבוב העשירי היא הפסידה לבולגריה (1.5–2.5). במחזור ה־11 היא הייתה אמורה לפגוש את נבחרת איראן אולם הנבחרת האיראנית לא התייצבה ונבחרת ישראל זכתה בניצחון טכני (4–0)

המשתתפות הישראליות הגיעו לתוצאות הבאות:
* מרסל אפרוימסקי (מד כושר בתחילת התחרות: 2408) 5+ 3= 2-
* מאשה קלינובה (2227) 4+ 4= 1-
* נגה אורין (2187) 5+ 2= 2-
* רונית לויטן (2137) 4+ 1= 3-
* דנה כוכבי (2009) 8+ 0= 0-. בעקבות הישגיה בתחרות, כוכבי השיגה כ־100 נקודות במד-כושר וזכתה במדליית זהב אישית בלוח העתודה.

## קישורים חיצוניים

* תוצאות האולימפיאדה, מאתר chess-results.com

## הערות שוליים

קטגוריה:אולימפיאדת שחמט
קטגוריה:תחרויות שחמט ב-2024
קטגוריה:2024 בהונגריה